Monteriggioni

Monteriggioni a l'é na comun-a dla region Toscan-a, an provincia ëd Sien-a, con sirca 7.877 abitant.
As dëstend an s'na surfassa ëd 99 kilòmetr quadrà, con na densità ëd popolassion d'80 abitant al chilòmeter quadrà. A confin-a con Casole d'Elsa, Castellina in Chianti, Castelnuovo Berardenga, Colle di Val d'Elsa, Poggibonsi, Sien-a, Sovicille.

 Le fortificassion 
Da le colin-e traversà da la via Francìgena as controlava bin ël teritòri ch'as disputavo Firense e Sien-a.
A l'é për sòn che dël 1203 ij senèis a l'han fàit fabriché dantorn a Monteriggioni un murajon ëd cinta sircolar.
Apress soa vitòria ëd Montaperti, dël 1260, a l'han ëslargà le fortificassion an s'un pian quadrangolar, con un perìmeter ëd 574 méter, e a l'han ranforsaje con quatòrdes tor ëd difèisa.
Coste fortificassion a son goernasse fin-a al di d'ancheuj.

Categorìa:Comun dla provincia ëd Sien-a